  Виталий Пронин Кык нунал - иворлэн шорсюлмаз Туж шумпотӥсько но данъяськисько, Вормон Нуналэз Москваын пумитаны шуд усиз шуыса. Шоркарын гинэ ӧвӧл, ортчытэм ужрадъёслэн шорсюлмазы. Удмурт газетмес Калыккуспо пресс-центрын возьматӥ.ЙыромонМосквае вуытозям, ӧй оскы, пресс-центре аккредитовать каризы шуыса. Ма, ӧз но удалтылы на тазьы. Документъёсме келяме бере Москваысь иворез витён секыт сётӥськиз. Лыктыны курыса гожтэт келямзы бере сюлэмы воксё но интыяз ӧй вал ни - азьланьын Москва, Вормонлы сӥзем парад но мукет пӧртэм ужрадъёс.Калыккуспо пресс-центре ужаны вуэм журналистъёслы Crowne Plaza гостиницае дугдыны дэмлазы. Ӝужыт, кисьтаськись, чебер юрт, номеръёсыз но, дыр, йӧспӧртэмесь. Но студентлы татысь дунъёс вормонтэмесь - штантэк кылёд, соин ик эшъёсы доры дугдӥ.Пресс-центре нырысьсэ пырыкум, калыклы пайми. Охрана дорозь вуон понна гинэ 15 минут черодын сылӥ. 9-тӥ май, ӵукна, парад азьын - оло, соин сэрен калык трос. «Россия», «Первый» каналъёсысь меӵак эфире дыртӥсь корреспондентъёс но вал, соосты черодтэк лэзьылӥм.Чыртыям ошем бейдже электронной вылэм. Охранник нырысь ик сое эскериз. Кияз кутэм арбери борды ӝиптӥз - экран вылын фотое, нимтулы, газетлэн нимыз потӥзы. Котырме возьматыса, пресс-центре пыри. Ыши, йыроми… Кытчы мыном, мар каром? Пыронтӥе султыса, дасо минут малпаськыса сылӥ. Паллян палан сылӥсь ӝӧк сьӧрын пресс-наборъёс сётъяны кутскизы - журналистъёслы кузьым - вещмешок выллем лэсьтэм рюкзак пушкын календарь, ручка, карандаш, блокнот, справочник. П. Вахрушев Мускоысь пресс-центрын.Шедьтӥ печатной СМИ-ослэсь ужан интызэс. Бадӟым залын котькытын компьютеръёс сыло. Борддоръёс вылын экранъёс: пӧртэм городъёсысь парадъёсты меӵак эфирын возьмато. Отын ик диванъёс вылын операторъёс шутэтско, камераоссэс дасяса, кофе юо. Омыр ӟырдамын. Журналистъёс жингыръяло, бызьыло, компьютер сьӧры пуксьыса, печатлало. Мар веранэз - Вормон парадозь 2 час гинэ кылемын. Нош мон мар карыны уг валаськы… Синтэм кучапи кадь…Электрон СМИ-ослэн ужан интызы пыдлонгес. Отын пӧртэм радио- но телевизионной аппаратура сылэ. Калыкез но татын ичигес. Таос ик кыкетӥ этаже интыяськиллям. Татысен корреспондентъёс меӵак эфире пото.Куинетӥ этажын буфет - журналистъёслэн тужгес но яратоно интызы, дыр. Чай, кофе юыны но мар ке куртчыны уй но, нунал но татын луэ, пе. Парад ортчем бере Удмуртиысь ӵош ужась эшеным пресс-центрлэн рестораназ нуназеямы. Таиз нуназе но ӝытазе гинэ одӥг-кык часлы усьтӥськылэ. «Шведский стол» амалъя радъям ресторанын кӧтмес йӧспӧртэм сиён-юонэн тыримы. Татын но борддоръёсын экранъёс - Горд площадьын но Кремльын ортчись ужрадъёсты возьмато.Йӧнъяськон Ресторанысен Евгений Поповен.Нырысетӥ нуналлэн пумаз вӧзам ужась тодмо журналистъёслы дыши. Ресторанысен Евгений Поповен туспукси. Со «Россия 1» каналын ужа: «Специальный корреспондент» передача лэсьтэ, «Вести недели» программаез нуэ. Вӧзаз пукись кышномуртъёс но тодмо потӥзы. Берло гинэ валай: «Россия 24» каналысь ведущийёс вал.Пресс-центр уй но, нунал но ужаз ке но, кинэз ке вал меда уйин татын? Мукет нуналаз репортаж гожтон понна пресс-центре 8 часын вуи. Охранникъёс сяна, быдэс центрын ог дасо журналист гинэ вал.Компьютер сьӧрын пукон вискын Ирина Хакамадаез адӟи. Тодмо политикен туспуксён сярысь воксё вунэтӥ. Кинэ, кинэ, но Хакамадаез татын пумитало шуыса, чик ӧй малпалля. Ӝӧк вылысь фотоаппарат вунӥз. Ымме усьтыса келяй сое. 11 час 30 минутэ Внуково аэропортэ Германилэн канцлерез Ангела Меркель вуоз, шуизы. Пресс-центр нош ик бушаз.10 часын кузьыли кар нош ик улӟиз кадь. Котькудӥз лыктӥсь адями ужан интыяз одно ик буфет пыр вуиз: ӵукна понна сиськоно ук. Ӝоген пулъёсты люканы кутскизы (пул - одӥг яке кык бадӟым ужрадэ аккредитовать карем журналист). 11 час 30 минутэ Внуково аэропортэ Германилэн канцлерез Ангела Меркель вуоз, шуизы. Пресс-центр нош ик бушаз.Пресс-центр ужан дыръя котькуд журналистлы Москваын общественной транспортэн ветлыны дунтэк билетъёс сётъязы. Кытчы потэ, отчы ик мын, ворттылы кӧтыд тырымон. Тросэз диванъёс вылын яке компьютеръёссы вӧзын ик изё ни вал.Москвалэн шорыз та нуналъёсы быдэсыз ик пытсаськылӥз. Правительственной кортежъёс, охранникъёс но журналистъёс сяна, нокин центрын ӧй вал. Кыӵе умой буш подземной переходэтӥ яке калыктэм ураметӥ мыныны. Бызьыса но кошкыны луэ - нокин уг люкеты. Аккредитационной бейджен котькыӵе оцепление пыр тапалаз но, сопалаз но потаны лэзьылӥзы, мылкыд гинэ мед луоз. Берпуметӥ нуналаз оцеплениез октӥзы, туристъёс пресс-центр бордын ик оломамында луизы, Москва нош ик улӟиз.10-тӥ мае пресс-центр воксё бушаз. Телевидениысь но радиоысь журналистъёс Вормонлы сӥзем парад бере ик ышизы. Газет-журналъёсын ужасьёсыз гинэ кылизы на. Тросэз диванъёс вылын яке компьютеръёссы вӧзын ик изё ни вал. Котырме кутыса, мон но вокзал пала вамыштӥ. Ӝоген поездэ кошкоз.Кык нунал пресс-центрын быдэс толэзь кадь ортчиз. Таӵе бадӟым ужрадэ шедьыны кемалась льӧль малпанэ вал. «Удмурт дунне» газетлы луыса туннэ быдэсмиз со. Тунсыко, зэмос исторической ужрадъёсы вуылыса, ӵош ужась эшъёсыныд, Россиысь но дуннеысь тодмо журналистъёсын ужаса, вакчи дыр куспын тросэзлы дышоно, соослэн ужан амалзылы вожъяськоно. Мыным соос дорозь кыдёкын, али гинэ дышетскыны кутски ук ай. Ваньмыз азьланьын. Таӵе ужрадъёс бере мылкыд нош но нош бугырске. Куд-ог дыръя пушкысьтым журналист умме усьылэ, но со нош ик сайка, сюлэм выль иворъёс, тодматсконъёс, пӧртэм интыосы ветлонъёс куре.Павел Вахрушев Туспуктэмез авторлэн  